**Hajdúszoboszló Város Önkormányzatának Polgármestere**

4200 Hajdúszoboszló, Hősök tere 1.

Telefon: 52/557-300 Fax: 52/557-302

E-mail: [polgmhiv@hajduszob.hu](mailto:polgmhiv@hajduszob.hu)

Ügyiratszám: HSZ/3127-1/2021.

Tárgy: előterjesztések és döntéshozatal

**Tisztelt Képviselő Asszony!**

**Tisztelt Képviselő Úr!**

Magyarország Kormánya a 27/2021. (I. 29.) Kormányrendelettel **veszélyhelyzetet** hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében a települési önkormányzat képviselő-testületének feladat- és hatáskörét a polgármester gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A hivatkozott törvény és a Kormányhivatal álláspontja szerint a veszélyhelyzet időtartama alatt a képviselő-testület és bizottságai nem tart ülést, helyettük a polgármester hozza meg a szükséges döntéseket.

A döntések meghozatala előtt ajánlott kikérni a képviselő-testületi tagok véleményét, amelyre a következő módon kerül sor:

* Az összegyűjtött anyagok az eddigi eljárási rendhez hasonlóan kiküldésre kerülnek a képviselő-testület tagjai számára e levél mellékleteként.
* A képviselő-testületi tagok legkésőbb **2021. február 24-e, azaz szerda 12:00 óráig** írásban véleményezhetik az előterjesztéseket. Kérem, hogy az előterjesztéseket tekintsék át és külön-külön tegyék meg véleményüket, esetleges módosító javaslataikat a mellékelt táblázat megfelelő kitöltésével. Az interpellációkra, kérdésekre adott válasz elfogadásáról természetesen csak a kérdező nyilatkozik. A kitöltött táblázatokat kérem a [**polgmhiv@hajduszob.hu**](mailto:polgmhiv@hajduszob.hu)e-mail címre megküldeni, vagy a Polgármesteri Hivatal Titkárságán papír alapon is leadhatóak.
* Kérem, hogy az anyaghoz kapcsolódó esetleges kérdéseiket szintén írásban tegyék fel közvetlenül az előterjesztőknek a rendelkezésre álló időn belül úgy, hogy a levélváltás végbe tudjon menni szerda délig.

**ELŐTERJESZTÉSEK:**

1. Előterjesztés a Hajdúszoboszlói Nonprofit Zrt. 2021. évi üzleti tervéről.

Előadó: vezérigazgató

1. Előterjesztés a Hajdúszoboszlói Turisztikai Nonprofit Kft. üzleti tervének és marketing kommunikációs tervének elfogadására, illetve a városmarketing keretből történő I. félévre ütemezett marketing akciók és forgalomélénkítő kampány megvalósításához szükséges források biztosítására.

Előadó: ügyvezető

1. Előterjesztés: Kérelem a Hajdúszoboszlói Nonprofit Kft. marketingtevékenységek/stratégia megbízási szerződés teljesítési határideje módosításáról.

Előadó: ügyvezető

1. Beszámoló a polgármesteri hivatal 2020. évi tevékenységéről.

Előadó: jegyző

1. Előterjesztés a Hajdúszoboszlói Gazdasági Szolgáltató Intézmény Szervezeti és Működési Szabályzatának módosítására.

Előadó: gazdasági irodavezető

1. Tájékoztatás a gyermekétkeztetési feladatokhoz kapcsolódó nyersanyag közbeszerzésről.

Előadó: gazdasági irodavezető

1. Előterjesztés önkormányzati lakások árverésen történő értékesítésére.

Előadó: gazdasági irodavezető

1. Előterjesztés a Bajcsy-Zs. u. 20. szám alatti ingatlan értékesítésére.

Előadó: gazdasági irodavezető

1. Előterjesztés új utca nyitására.

Előadó: gazdasági irodavezető

1. Előterjesztés általános iskolai körzethatárok véleményezésére.

Előadó: humán-közszolgáltatási irodavezető

1. Előterjesztés intézményi Szervezeti és Működési Szabályzatok jóváhagyására.

Előadó: humán-közszolgáltatási irodavezető

1. Előterjesztés a Hajdúszoboszlói Egyesített Óvoda magasabb vezetői megbízásának előkészítésére.

Előadó: humán-közszolgáltatási irodavezető

1. Előterjesztés pályázati felhívások elkészítésére.

Előadó: humán-közszolgáltatási irodavezető

1. Előterjesztés kérelmek támogatásáról (kulturális, turisztikai keret).

Előadó: humán-közszolgáltatási irodavezető

1. Előterjesztés kérelmek támogatásáról (civil alap).

Előadó: humán-közszolgáltatási irodavezető

1. Javaslat gyermekvédelmi, szociális rendeletek térítési díj felülvizsgálatára.

Előadó: egészségügyi-szociális irodavezető

1. Előterjesztés Társ Szociális Intézmény 2020. évi beszámolója a pszichiátriai betegek nappali ellátásáról.

Előadó: egészségügyi-szociális irodavezető

1. Előterjesztés a veszélyhelyzet ideje alatt önkormányzati bérlakások jogviszonyának eltérő szabályozásáról.

Előadó: egészségügyi-szociális irodavezető

1. Előterjesztés I. számú gyermekorvosi körzetben szakvizsga megszerzése miatti tartós helyettesítéséről.

Előadó: egészségügyi-szociális irodavezető

1. Előterjesztés a multifunkciós rendezvénycsarnokról.

Előadó: városi főépítész

1. Előterjesztés a településrendezési tervek M-4/B jelű módosítás véleményezési eljárás lezárásáról.

Előadó: városi főépítész

1. Előterjesztés a településrendezési eszközök M-5/A jelű módosításának elfogadásáról. (Leier Hungária Kft. kezdeményezése)

Előadó: városi főépítész

1. Előterjesztés kiemelt fejlesztési területté nyilvánításról

Előadó: városi főépítész

1. Előterjesztés a településrendezési tervek módosítását megalapozó tanulmánytervekről.

Előadó: városi főépítész

1. Előterjesztés a településrendezési tervek módosításához beérkezett újabb kérelmekről.

Előadó: városi főépítész

1. Előterjesztés többfunkciós rendezvényközpont megvalósításának előkészítő munkálatairól.

Előadó: városfejlesztési irodavezető

1. Előterjesztés a helyi menetrendszerinti autóbusz-közlekedés egyéb kérdéseiről.

Előadó: városfejlesztési irodavezető

1. Előterjesztés helyi piac fejlesztése pályázattal kapcsolatban.

Előadó: városfejlesztési irodavezető

1. Előterjesztés „Önkormányzati feladatellátást szolgáló fejlesztések” pályázati lehetőségről.

Előadó: városfejlesztési irodavezető

1. Előterjesztés a társasházak felújításának pénzügyi támogatásáról szóló 9/2020. (IV. 23.) számú önkormányzati rendelet módosításáról.

Előadó: városfejlesztési irodavezető

1. Előterjesztés a mutatványos teret üzemeltető cég kérelméről.

Előadó: városfejlesztési irodavezető

1. Előterjesztés a „utcapiknik” rendezvény megtartásáról.

Előadó: városfejlesztési irodavezető

1. Tájékoztatás a közlekedési csomópontok biztonságosabbá tételére elkészült tanulmánytervekről.

Előadó: városfejlesztési irodavezető

1. Tájékoztató Hajdúszoboszló város 2020-as turisztikai adatairól.

Előadó: aljegyző

1. Előterjesztés a polgármester szabadságolási ütemtervéről.

Előadó: polgármester

1. Előterjesztés a Gasztrotér hasznosítása pályázati felhívásra érkezett ajánlatokról

Előadó: városfejlesztési irodavezető

1. Válasz interpellációra Az I.-es választó körzet lakossági problémáival kapcsolatban.

Előadó: városfejlesztési irodavezető

**KÉRDÉSEK, INTERPELLÁCIÓK, BEJELENTÉSEK**

**ZÁRT ELŐTERJESZTÉS:**

1. Előterjesztés Süveges László rendkívüli bérlakás kiutalásáról.

Előadó: egészségügyi-szociális irodavezető

1. Előterjesztés Tóthné Barna Hajnalka szakemberlakás kiutalásának kérelmére.

Előadó: egészségügyi-szociális irodavezető

Hajdúszoboszló, 2021. február 18.

**Czeglédi Gyula**